દિગમ્બર જૈન સમાજના પ્રખર મુનિ પૂ.પ્રસન્નસાગરજી મહારાજ, પીયૂષસાગરજી મહારાજ, ક્ષુ.પર્વસાગરજી મહારાજની નિશ્રામાં સેટેલાઈટ વિસ્તાર ખાતે ચાતુર્માસ બાદ નવેમ્બર મહિનામાં નૂતન દિગમ્બર જૈન મંદિરની પ્રતિષ્ઠા થશે. આ મંદિરની વિશેષતા એ રહેશે કે, તેની સાથે નવગ્રહનું પણ મંદિર બનશે. જ્યારે રવિવારે અમદાવાદ-કર્ણાવતીમાં ચાતુર્માસ માટેનો મંગલ ભવ્યાતિભવ્ય નગરપ્રવેશ સાબરમતીથી થયો છે. આ નગર-પ્રવેશ પ્રસંગે નાયબ મુખ્યમંત્રી નીતિનભાઈ પટેલ, મેયર ગૌતમભાઈ શાહ સહિત વિવિધ ક્ષેત્રનાં અગ્રણીઓ ઉપસ્થિત રહ્યાં હતાં.